CELEX: 62010TN0590
Language: da
Date: 2010-12-27 00:00:00
Title: Sag T-590/10: Sag anlagt den 27. december 2010 — Thesing og Bloomberg Finance mod Den Europæiske Centralbank

5.3.2011   
            
            
               DA
            
            
               Den Europæiske Unions Tidende
            
            
               C 72/20
            
         Sag anlagt den 27. december 2010 — Thesing og Bloomberg Finance mod Den Europæiske Centralbank
   (Sag T-590/10)
   2011/C 72/35
   Processprog: engelsk
   
      Parter
   
   
      Sagsøger: Gabi Thesing og Bloomberg Finance LP (London, Det Forenede Kongerige) (ved solicitors M.H. Stephens og R.C. Lands)
   
      Sagsøgt: Den Europæiske Centralbank
   
      Sagsøgernes påstande
   
   
               —
            
            
               Den Europæiske Centralbanks afgørelse, meddelt i skrivelser dateret den 17. september 2010 og den 21. oktober 2010, om afslag på sagsøgernes anmodning om aktindsigt, annulleres
            
         
               —
            
            
               Den Europæiske Centralbank pålægges at give aktindsigt i de udbedte dokumenter, jf. Den Europæiske Centralbanks afgørelse af 4. marts 2004 om aktindsigt i Den Europæiske Centralbanks dokumenter (ECB/2004/3) (1), og
            
         
               —
            
            
               Den Europæiske Centralbank tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med det foreliggende søgsmål har sagsøgeren i medfør af artikel 263 TEUF nedlagt påstand om annullation af Den Europæiske Centralbanks afgørelse, meddelt i skrivelser dateret den 17. september 2010 og den 21. oktober 2010, hvorved Den Europæiske Centralbank gav afslag på sagsøgernes anmodning om aktindsigt i følgende dokumenter i henhold til Den Europæiske Centralbanks afgørelse af 4. marts 2004 om aktindsigt i Den Europæiske Centralbanks dokumenter (ECB/2004/3):
   
               i)
            
            
               Et notat med overskriften: Påvirkningen af statsunderskud og -gæld som følge af ikke-børsnoterede swaps. Den græske sag (SEC/GovC/X/10/88a).
            
         
               ii)
            
            
               Et andet notat med overskriften: Titlos-transaktionen og muligheden for at der forefindes lignende transaktioner, der kan påvirke euroområdets niveauer for statsgæld og- underskud (SEC/GovC/X/10/88b).
            
         Sagsøgerne har gjort følgende anbringender gældende til støtte for søgsmålet:
   
                
            
            
               For det første har sagsøgerne gjort gældende, at Den Europæiske Centralbank har foretaget en fejlagtig fortolkning og/eller en fejlagtig anvendelse af artikel 4, stk. 1, litra a), i Den Europæiske Centralbanks afgørelse af 4. marts 2004 (ECB/2004/3), der indeholder en undtagelse til den almindelige ret til aktindsigt, som fastsat i denne afgørelses artikel 2, eftersom:
               
                           i)
                        
                        
                           Den Europæiske Centralbank ikke fortolkede artikel 4, stk. 1, litra a), således at bestemmelsen krævede, at der tages hensyn til den offentlige interesse, der taler for offentliggørelse.
                        
                     
                           ii)
                        
                        
                           Den Europæiske Centralbank ikke tillagde den offentlige interesse, der talte for offentliggørelse af de udbedte dokumenter, en tilstrækkelig eller korrekt betydning.
                        
                     
                           iii)
                        
                        
                           Den Europæiske Centralbank overvurderede og/eller fejldefinerede den offentlige interesse, der talte mod en offentliggørelse af de udbedte dokumenter.
                        
                     
         
                
            
            
               Dernæst har sagsøgerne gjort gældende, at Den Europæiske Centralbank har foretaget en fejlagtig fortolkning og/eller en fejlagtig anvendelse af artikel 4, stk. 2, i Den Europæiske Centralbanks afgørelse af 4. marts 2004 (ECB/2004/3), der indeholder en undtagelse til den almindelige ret til aktindsigt, som fastsat i denne afgørelses artikel 2, eftersom:
               
                           i)
                        
                        
                           Den Europæiske Centralbank burde have fortolket en »tungtvejende« offentlig interesse som en offentlig interesse, der er betydningsfuld nok til at opveje enhver offentlig interesse i at opretholde undtagelsen.
                        
                     
                           ii)
                        
                        
                           Den Europæiske Centralbank burde have konkluderet, at der forelå en tungtvejende offentlig interesse i denne henseende, der talte for offentliggørelse af de udbedte oplysninger.
                        
                     
         
                
            
            
               Endelig har sagsøgerne gjort gældende, at Den Europæiske Centralbank har foretaget en fejlagtig fortolkning og/eller en fejlagtig anvendelse af artikel 4, stk. 3, i Den Europæiske Centralbanks afgørelse af 4. marts 2004 (ECB/2004/3), der indeholder en undtagelse til den almindelige ret til aktindsigt, som fastsat i denne afgørelses artikel 2, eftersom:
               
                           i)
                        
                        
                           Den Europæiske Centralbank burde have fortolket en »tungtvejende« offentlig interesse som en offentlig interesse, der er betydningsfuld nok til at opveje enhver offentlig interesse i at opretholde undtagelsen.
                        
                     
                           ii)
                        
                        
                           Den Europæiske Centralbank burde have konkluderet, at der forelå en overhængende offentlig interesse i denne henseende, der talte for offentliggørelse af de udbedte oplysninger.
                        
                     
                           iii)
                        
                        
                           Den Europæiske Centralbank overvurderede og/eller fejldefinerede den offentlige interesse, der talte imod offentliggørelse af de udbedte dokumenter.
                        
                     
         
      (1)  Den Europæiske Centralbanks afgørelse af 4. marts 2004 om aktindsigt i Den Europæiske Centralbanks dokumenter (ECB/2004/3) (EUT L 80, s. 42).